Protokol
k Európskej dohode o pridružení uzatvorenej  medzi Európskymi spoločenstvami a ich členskými štátmi na jednej strane a Slovenskou republikou   na druhej strane o posudzovaní zhody a uznávaní priemyselných výrobkov 
- PECA -

Protokol k Európskej dohode o pridružení uzatvorenej  medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov
PECA
OBSAH
1.	Rámec	Strana 	
2.	Príloha o vzájomnom uznávaní výsledkov posudzovania zhody		
	1.	Strojové zariadenia		
	2.	Osobné ochranné pomôcky 		
	3.	Požiadavky na elektrické zariadenia používané v určitom rozsahu napätia		
	4.	Elektromagnetická kompatibilita		
	5.	Zariadenia a ochranné systémy určené na použitie v prostredí s nebezpečenstvom výbuchu 		

				

				

				

Protokol k Európskej dohode o pridružení uzatvorenej  medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov
PECA
Európske spoločenstvá a Slovenská republika (ďalej len zmluvné strany),
vzhľadom na to, že Slovenská republika sa uchádza o členstvo v Európskej únii a takéto členstvo znamená efektívnu implementáciu acquis Európskych spoločenstiev,
uznávajúc, že  postupné prijímanie   a implementácia právnych predpisov  Spoločenstiev Slovenskou republikou poskytuje možnosť zvýšiť prospech z vnútorného trhu a zabezpečiť jeho efektívne fungovanie v jednotlivých sektoroch pred prístupom,
majúc na zreteli, že v sektoroch, ktoré sú upravené týmto Protokolom k Európskej dohode o posudzovaní zhody a uznávaní priemyselných výrobkov (ďalej len “Protokol“),  právne predpisy Slovenskej republiky v podstatnej miere preberajú právne predpisy  Spoločenstiev,
majúc na zreteli svoje záväzky vyplývajúce z princípov slobodného pohybu tovaru a podporujúce kvalitu výrobkov, ako aj záväzky na zabezpečenie ochrany  zdravia a bezpečnosti  občanov, ako aj ochrany životného prostredia vrátane technickej pomoci a iných foriem vzájomnej spolupráce,
želajúc si uzatvorenie Protokolu, umožňujúci vzájomné uznávanie priemyselných výrobkov, ktoré spĺňajú požiadavky na uvedenie na trh podľa právnych predpisov jednej zo zmluvných  strán a  vzájomné uznávania výsledkov posudzovania zhody priemyselných výrobkov, ktoré sú predmetom právnych predpisov Spoločenstiev alebo vnútroštátnych  právnych predpisov, s ohľadom na to, že článok 75 Európskej dohody poskytuje tam, kde je to  vhodné, dosiahnuť   uzavretie dohody o vzájomnom uznávaní,
uvedomujúc si blízky vzťah medzi Európskymi spoločenstvami a Islandom, Lichtenštajnskom a Nórskom prostredníctvom dohody o Európskom hospodárskom priestore, ktorá umožňuje uzatvorenie paralelnej Európskej dohody o posudzovaní zhody medzi Slovenskou republikou a týmito krajinami rovnocennej tomuto Protokolu,
berúc do úvahy svoje postavenie zmluvných strán Dohody, ktoré sú signatármi Dohody o založení  Svetovej obchodnej organizácie, a uvedomujúc si svoje záväzky vyplývajúce z dohody Svetovej obchodnej organizácie o technických prekážkach obchodu,
dohodli sa takto:

Článok 1
Účel 
Účelom  tohto Protokolu je uľahčiť  zmluvným stranám odstraňovanie technických prekážok obchodu vo vzťahu k priemyselným  výrobkom. Prostriedkom na dosiahnutie  tohto cieľa je   postupné  prijímanie  a implementácia práva Spoločenstiev  do právneho poriadku SR v plnom rozsahu.  Protokol zabezpečuje:
1.	vzájomné uznávanie priemyselných výrobkov, ktorých zoznam je uvedený v prílohách o vzájomnom uznávaní priemyselných výrobkov, ktoré spĺňajú ich požiadavky a sú v súlade s právnymi predpismi  uvádzané na trh v ktorejkoľvek zo zmluvných strán,
2.	vzájomné uznávanie výsledkov posudzovania zhody priemyselných výrobkov, ktoré sú predmetom právnych predpisov  Spoločenstiev a príslušných  právnych predpisov  Slovenskej republiky, ktorých zoznam je uvedený v prílohách o vzájomnom uznávaní výsledkov posudzovania zhody.
Článok 2
Definície
Na účely tohto Protokolu  sa rozumie: 
a) priemyselné  výrobky  –  výrobky  určené v  článku 9 Európskej dohody  a v Protokole 3 k tejto dohode,
b) právnym predpisom Spoločenstiev -  akýkoľvek právny predpis a implementačná prax  Európskych spoločenstiev, aplikovateľné na  konkrétné  situácie, riziko alebo kategóriu priemyselných výrobkov, tak ako ho  vykladá Súdny dvor Európskych spoločenstiev,
c) právnym predpisom Slovenskej republiky – všeobecne záväzný  právny predpis  a implementačná prax alebo činnosť, pomocou ktorých Slovenská republika preberá právne predpisy Spoločenstiev, aplikovateľné v  konkrétnych situáciách, rizikách alebo kategóriách priemyselných výrobkov. Pojmy, ktoré sa používajú v tomto Protokole,  majú   význam daný v práve Spoločenstiev a v právnom poriadku Slovenskej republiky.  

Článok 3
Zosúladenie  právnych predpisov

Na účely tohto Protokolu Slovenská republika súhlasí s vykonaním príslušných opatrení, podľa konzultácii s Európskou komisiou, na  pokračovanie alebo ukončenie preberania právnych predpisov Spoločenstiev, najmä  v oblastiach normalizácie, metrológie, akreditácie, posudzovania zhody, trhového dozoru, všeobecnej bezpečnosti výrobkov a zodpovednosti výrobcu za škody spôsobené vadným výrobkom.

Článok 4
Vzájomné uznávanie priemyselných výrobkov

Zmluvné strany súhlasia, že na účel vzájomného uznávania priemyselných výrobkov, ktorých zoznam je uvedený v prílohách o vzájomnom uznávaní priemyselných výrobkov, a ktoré spĺňajú požiadavky na uvedenie na trh jednej zo zmluvných strán v súlade s právnymi predpismi, môžu byť uvedené na trh druhej zmluvnej strany bez akýchkoľvek ďalších obmedzení. Toto platí s výhradou ustanovení  článku 36 Európskej dohody.
Článok 5
Vzájomné uznávanie výsledkov postupov posudzovania zhody
Zmluvné strany súhlasia s uznávaním výsledkov postupov posudzovania zhody vykonaných v súlade s právnymi  predpismi   Spoločenstiev alebo právnymi  predpismi  Slovenskej republiky, ktorých  zoznamy sú uvedené v prílohách o vzájomnom uznávaní výsledkov posudzovania zhody. Zmluvné strany nebudú požadovať opakovanie postupov, ani nebudú uplatňovať dodatočné požiadavky na účely uznania tejto zhody.
Článok 6
Ochranné opatrenie
Ak jedna zo zmluvných  strán zistí, že priemyselný výrobok, ktorý bol uvedený na trh na jej území na základe tohto Protokolu a je  používaný  v súlade so zamýšľaným účelom používania,  môže ohrozovať bezpečnosť alebo zdravie používateľov alebo iných osôb, alebo  iné  oprávnené  záujmy , ktoré sú chránené právnymi predpismi   uvedenými v prílohách, môže vykonať  vhodné opatrenia na stiahnutie takéhoto výrobku z trhu, zakázať jeho uvedenie na trh, uvedenie do prevádzky alebo použitie, alebo obmedziť jeho slobodný  pohyb. Prílohy ustanovujú postupy, ktoré majú byť v takýchto prípadoch použité .
Článok 7
Rozšírenie pôsobnosti 
Ak Slovenská republika prijme ďalšie právne predpisy preberajúce  právo Spoločenstiev, zmluvné strany môžu doplniť prílohy, alebo dohodnúť nové prílohy podľa postupu uvedeného v článku 14.
Článok 8
Pôvod
Ustanovenia tohto Protokolu sa vzťahujú na všetky priemyselné výrobky bez ohľadu na ich  pôvod . 
Článok 9
Záväzky zmluvných strán týkajúce sa orgánov a osôb 
Zmluvné strany zabezpečia, že ich orgány, ktoré sú zodpovedné za efektívnu implementáciu práva Spoločenstiev  a vnútroštátneho  práva, ho budú nepretržite aplikovať. Ďalej zabezpečia, aby tieto orgány boli oprávnené  tam, kde je to vhodné, oznamovať  notifikované osoby, pozastaviť, odstrániť pozastavenie notifikácie, prípadne ju zrušiť, zabezpečovať zhodu  priemyselných výrobkov s právom Spoločenstiev alebo vnútroštátnym  právom, alebo  požadovať   stiahnutie  výrobkov z trhu.
Zmluvné strany zabezpečia, že osoby , ktoré sú notifikované   na posudzovanie zhody podľa požiadaviek práva Spoločenstiev alebo vnútroštátneho práva uvedeného  v prílohách, trvalo  vyhovujú požiadavkám práva Spoločenstiev alebo vnútroštátneho  práva. Vykonajú všetky nevyhnutné opatrenia na zabezpečenie  potrebnej spôsobilosti  týchto osôb   za účelom vykonávania  činností , na ktoré boli notifikované .
Článok 10
Notifikované osoby 
Na účely tohto Protokolu sú notifikovanými osobami   tie, ktoré sú  uvedené  v zoznamoch, ktoré si Slovenská republika a Európske spoločenstvá navzájom vymenili ešte pred nadobudnutím  platnosti tohto Protokolu.
Na oznámenie notifikovaných osôb  na posudzovanie zhody vo vzťahu k požiadavkám práva Spoločenstiev alebo vnútroštátneho  práva uvedeného v prílohách sa bude používať nasledujúci postup:
a)	jedná zo zmluvných  strán  oznámi svoje notifikované osoby písomne druhej zmluvnej  strane,
b)	odo dňa písomného  potvrdenia  druhou  zmluvnou    stranou  bude    osoba považovaná  za oznámenú  a kompetentnú  na posudzovanie zhody  podľa  požiadaviek  uvedených  v prílohách .
Ak sa jedna zo zmluvných strán rozhodne zrušiť  notifikáciu osoby , bude o tom písomne informovať druhú zmluvnú stranu. Notifikovaná  osoba  prestane vykonávať  posudzovanie zhody podľa  požiadaviek , uvedených  v prílohách najneskôr od dňa zrušenia jej  notifikácie. Posúdenie zhody, ktoré bolo vykonané pred týmto dňom zostáva platné, ak Asociačná rada nerozhodne inak.
Článok 11
Overovanie notifikovaných osôb 
Každá strana môže požadovať od druhej zmluvnej  strany overenie technickej spôsobilosti a zodpovednosti notifikovanej osoby - v rámci jej pôsobnosti. Táto požiadavka bude posudzovaná tak, aby umožnila zmluvnej  strane zodpovednej za notifikáciu osoby  vykonať požadované overenie a neodkladne ho oznámiť druhej zmluvnej strane. Zmluvné strany môžu tiež spolu kontrolovať notifikovanú  osobu  za účasti príslušných orgánov. Zmluvné strany zabezpečia plnú spoluprácu notifikovaných orgánov v rámci ich pôsobnosti. Zmluvné strany uskutočnia všetky príslušné kroky a použijú akékoľvek prípustné prostriedky, ktoré sú nevyhnutné na riešenie zistených problémov.
Ak problémy nemôžu byť vyriešené tak, aby boli uspokojené obidve zmluvné strany, môžu oznámiť predsedovi Asociačnej rady svoj nesúhlas  s uvedením dôvodov. Asociačná rada sa môže rozhodnúť  o vhodnom  riešení (postupe).
Ak Asociačná rada nerozhodne inak, oznámenie notifikovaných osôb  a uznávanie ich kompetencie pri posudzovaní zhody podľa  požiadaviek  práva Spoločenstiev a vnútroštátneho práva, uvedeného  v prílohách, budú čiastočne alebo úplne pozastavené odo dňa, keď bol nesúhlas zmluvných strán oznámený predsedovi Asociačnej rady.
Článok 12 
Výmena informácií a spolupráca
V záujme zabezpečenia správneho a jednotného výkladu tohto Protokolu sa  zmluvné strany, ich príslušné orgány a ich notifikované orgány zaväzujú:
a)	vymieňať si  všetky potrebné informácie v oblasti implementácie práva, vrátane jeho aplikácie v praxi , najmä  o postupoch na zabezpečenie spôsobilosti notifikovaných orgánov,
b)	zúčastňovať sa, ak je to vhodné, na potrebných informačných mechanizmoch, koordinácii a iných súvisiacich činnostiach zmluvných strán,
c)	iniciuje  k spolupráci  svoje notifikované osoby  s cieľom  zaviesť inštitút vzájomného uznávania v dobrovoľnej sfére.

Článok 13
Povinnosť mlčanlivosti
Zástupcovia, experti a ostatní predstavitelia zmluvných strán sú viazaní mlčanlivosťou aj po ukončení výkonu svojich povinností ,  a to vo vzťahu k informáciám, týkajúcich sa Protokolu, na ktoré sa vzťahuje povinnosť mlčanlivosti. Tieto informácie nesmú byť použité na iné účely ako na tie, ktoré sú určené v tomto Protokole.
Článok 14
Vykonávanie Protokolu
Zodpovednosť za efektívne  vykonávanie  tohto Protokolu bude mať Asociačná rada podľa článku  106 Európskej dohody. Zodpovedá najmä za:
a)  zmenu príloh,
b)  nové  prílohy,
c) vymenovanie spoločnej  komisie  alebo komisií   expertov na verifikovanie technickej spôsobilosti   notifikovaných osôb  a ich zhody s požiadavkami,
d) výmenu informácií  o navrhovaných a vykonaných zmenách  právnych predpisov Spoločenstiev a národného práva   uvedených v prílohách,
e)  zohľadnenie nových alebo dodatočných postupov na posudzovanie zhody, týkajúcich sa oblastí, ktoré sú  zahrnuté  v prílohe,
f) riešenie akýchkoľvek otázok týkajúcich sa aplikácie tohto Protokolu.
Asociačná rada môže delegovať  vyššie uvedenú zodpovednosť   stanovenú é  v rámci tohto Protokolu podľa článku 108 (2) Európskej dohody.
Článok 15
Technická spolupráca a pomoc
Ak je to potrebné, Európske spoločenstvá môžu poskytnúť technickú spoluprácu a pomoc Slovenskej republike, aby sa podporila efektívna implementácia a vykonávanie  tohto Protokolu.
Článok 16
Dohody s ostatnými krajinami
Dohody o posudzovaní zhody uzatvorené medzi jednou zo zmluvných strán a treťou stranou, ktorá nie je zmluvnou stranou tohto Protokolu, nepredstavujú pre druhú zmluvnú  stranu záväzok prijať výsledky postupov posudzovania zhody vykonané tretími stranami, ak neexistuje explicitná dohoda medzi zmluvnými stranami v Asociačnej rade.
Článok 17
Nadobudnutie platnosti 
Protokol je platný od prvého dňa mesiaca, ktorý nasleduje po dni, keď si zmluvné  strany vymenili diplomatické nóty, potvrdzujúce ukončenie  postupov potrebných pre nadobudnutie  platnosti tohto Protokolu.
Článok 18
Záverečné ustanovenia
Tento Protokol je neoddeliteľnou súčasťou Európskej dohody .
Dané  v ...................... dňa .............. v dvoch pôvodných vyhotoveniach, každé v anglickom, dánskom, fínskom, francúzskom, gréckom, holandskom, nemeckom, portugalskom, španielskom, švédskom,  talianskom a slovenskom jazyku, pričom všetky znenia majú rovnakú platnosť. .

____________________					______________________
za Slovenskú republiku 					za Európske spoločenstvá 

Prílohy o vzájomnom uznávaní výsledkov posudzovania zhody

Strojové  zariadenia 

Časť I
Komunitárne a vnútroštátne  právo 

Komunitárne právo:  Smernica 98/37/EC Európskeho parlamentu a Rady z 22.júna 1998 o aproximácii práva členských štátov vo vzťahu ku strojovým zariadeniam (OJ L 207, 23. 07.1998, p.1), doplnené smernicou Európskeho parlamentu a Rady 98/79/EC z 27. októbra 1998 (OJ L 331, 07. 12. 1998, p.1)

Vnútroštátne právo:  Zákon Národnej rady SR č. 264/1999 Z. z. (zo 7.09.1999) o technických požiadavkách na výrobky a o zmene a doplnení  niektorých zákonov (schválený 07. 09. 1999 s účinnosťou od 01. 01. 2000, Zbierka zákonov čiastka č. 113/1999) v znení zákona č. 436/2001 Z. z. (schválený 4. októbra 2001 s účinnosťou od 1. novembra 2001, Zbierka zákonov čiastka č. 178/2001)

	Zákon č. 128/2002 Z. z. Slovenskej národnej rady o štátnej kontrole vnútorného trhu vo veciach ochrany spotrebiteľa  o zmene a doplnení niektorých zákonov (schválený 15.2.2002  s účinnosťou od 01.04. 2002, Zbierka zákonov čiastka č. 56/2002)

	Zákon č. 95/2000 Z. z.  o inšpekcii práce a o zmene a doplnení niektorých zákonov (schválený 8.2.2000 s účinnosťou od 1.7.2000, Zbierka zákonov čiastka č. 43/2000) v znení zákona č. 231/2002 Z. z. (schválené 3.4.2002 s účinnosťou od 3.5.2002, Zbierka zákonov čiastka č. 99/2002)

	Nariadenie vlády SR č. 391/1999 Z. z., ktorým sa ustanovujú podrobnosti o technických požiadavkách na strojové zariadenia (schválené 16. 12. 1999 s účinnosťou od 01. 01. 2000 Zbierka zákonov čiastka č. 157/1999) v znení nariadenie vlády SR č. 475/2000 Z. z. (schválené 20. 12. 2000 s účinnosťou od 30. 12. 2000, Zbierka zákonov č. 194/2000) a nariadenia vlády SR č. 161/2002 Z. z. (schválené 13.3.2002 s účinnosťou od 1.4.2002, Zbierka zákonov čiastka č. 66/2002)

	

Časť II
 Notifikujúce orgány

Európske  spoločenstvá :

•  Rakúsko:		Bundesministerium für Wirtschaft und Arbeit.
•  Belgicko:		Ministère des Affaires Economiques/Ministerie van Economische
			Zaken.
•  Dánsko:		Direktoratet  for Arbejdstilsynet.
•  Fínsko:		Sosiaali-ja terveysministeriö/Social-och hälsovârdsministeriet.
•  Francúzsko:	Ministêre de l’Emploi et de la Solidarité
			Direction des relations du travail, Bureau CT 5.
•  Nemecko: 	Bundesministerium für Arbeit und Sozialordnung.
•  Grécko:		Ministry of Development, General Secretariat of Industry.
•  Írsko:		Department of Enterprise and Employment.
•  Taliansko:		Ministero dell Industria, del Commercio, e dell Artiginiato.
•  Luxembursko: 	Ministère du Travail (Inspection du Travail et des Mines).
•  Holandsko:	Minister van Sociale Zanken en Werkgelegenheid.
•  Portugalsko:	Under the authority of the Government of Portugal:
			Instituto Português da Qualidade.
•  Španielsko: 	Ministerio de Ciencia y Tecnología.
•  Švédsko:	Under the authority of the Government of Sweden:               (v rámci pôsobnosti švédskej vlády):
			Styrelsen för ackreditering och teknisk kontroll (SWEDAC).
•  Veľká Británia:	Department of Trade and Industry.

Slovenská republika: Úrad pre normalizáciu, metrológiu a skúšobníctvo SR

Časť III

Notifikované osoby

Európske  spoločenstvá :

Osoby , ktoré boli notifikované členskými štátmi Európskeho spoločenstva v súlade s komunitárnym právom uvedeným v časti I notifikované   Slovenskej republike v súlade s článkom 10 tohto protokolu. 

Slovenská republika: 

Notifikované osoby, ktoré boli autorizované  Slovenskou  republikou  v súlade s právnymi predpismi Slovenskej republiky uvedenými v časti I a notifikované  Spoločenstvu v súlade s článkom 10 tohto protokolu. 

Časť IV

Špecifické dojednania

Ochranné opatrenia

A.	Ochranné opatrenia  vzťahujúce sa na priemyselné výrobky

1.	Keď Strana prijme opatrenie neumožňujúce voľný prístup na jej trh pre priemyselné výrobky, ktoré sú  označené značkou CE a spadajú pod túto  prílohu, bude o tom okamžite informovať druhú stranu s uvedením  dôvodov pre svoje rozhodnutie  a postupu ktorým bol posudzovaný nesúlad. 
2.	Strany posúdia záležitosť a poskytnuté dôkazy  a oboznámia sa navzájom s výsledkami svojich skúmaní. 
3.	V prípade dohody, Strany prijmú patričné opatrenia na zabezpečenie toho, aby takéto výrobky neboli uvádzané na trh. 
4.	V prípade, že sa strany nedohodnú na výsledku takýchto skúmaní, záležitosť postúpia Asociačnej rade, ktorá môže rozhodnúť o vykonaní expertízy.
5.	Keď Asociačná rada zistí, že opatrenie je: 
a)	neoprávnené, národný orgán príslušnej Strany, ktorá opatrenie prijala ho zruší,
b)	oprávnené, strany prijmú vhodné opatrenia na zabezpečenie  toho , aby takéto výrobky neboli uvádzané na trh. 

B.	Ochranné opatrenia vzťahujúce sa na harmonizované normy

1.	Keď Slovenská republika usúdi, že harmonizovaná norma vzťahujúca sa na legislatívu uvedenú v tejto prílohe nespĺňa základné požiadavky takejto legislatívy, bude o tom  informovať Asociačnú radu s uvedením dôvodov. 
2.	Asociačná rada posúdi túto záležitosť a  môže požiadať  Európske spoločenstvo, aby postupovalo  v súlade s postupom, určeným v komunitárnej legislatíve, uvedenej v tejto prílohe.
3.	Európske spoločenstvo bude informovať Asociačnú radu a druhú Stranu o svojom postupe. 
4.	Výsledok postupu  oznámi druhej Strane.   

Osobné ochranné prostriedky

Časť I
Komunitárne a vnútroštátne  právo 

Komunitárne právo:  Smernica Rady 89/686/EEC z 21.decembra 1989 o aproximácii práva členských štátov vo vzťahu k osobným ochranným prostriedkom (OJ L 399, 30.12.1989, s.18), posledne doplnené smernicou Európskeho parlamentu a Rady 96/58/EC z 3. septembra 1996 (OJ L 236, 18. 09. 1996, s.44)

Vnútroštátne  právo: Zákon Národnej rady SR č. 264/1999 Z. z. o Technických požiadavkách na výrobky a o posudzovaní zhody a o zmene a doplnení  niektorých zákonov (schválený 07. 09. 1999 s účinnosťou od 01. 01. 2000, Zbierka zákonov čiastka č. 113/1999) v znení zákona č. 436/2001 Z. z. (schválený 4. októbra 2001 s účinnosťou od 1. novembra 2001, Zbierka zákonov čiastka č. 178/2001)

	Zákon č. 128/2002 Z. z. Slovenskej národnej rady o štátnej kontrole vnútorného trhu vo veciach ochrany spotrebiteľa  o zmene a doplnení niektorých zákonov (schválený 15.2.2002 s účinnosťou od 01.04. 2002, Zbierka zákonov čiastka č. 56/2002)

	Zákon č. 95/2000 Z. z.  o inšpekcii práce a o zmene a doplnení niektorých zákonov (schválený 8.2.2000 s účinnosťou od 1.7.2000, Zbierka zákonov čiastka č. 43/2000) v znení zákona č. 231/2002 Z. z. (schválený 3.4.2002 s účinnosťou od 3.5.2002, Zbierka zákonov čiastka č. 99/2002)

	Nariadenie vlády SR č. 29/2001 Z .z., ktorým sa ustanovujú podrobnosti o  technických požiadavkách a  postupoch posudzovania zhody na osobné ochranné prostriedky	(schválené 16. 11. 2000 s účinnosťou od 01. 04. 2001, Zbierka zákonov čiastka č. 13/2001) v znení nariadenia vlády č. 323/2002 Z. z. (schválené 29. 05. 2002 s účinnosťou od 01. 07. 2002, Zbierka zákonov čiastka č. 137/2002)

Časť II
 
Notifikujúce orgány

Európske  spoločenstvá :

•  Rakúsko:		Bundesministerium für Wirtschaft und Arbeit.
•  Belgicko:	Ministère des Affaires Economiques/Ministerie van Economische Zaken.
•  Dánsko:		Direktoratet  for Arbejdstilsynet.
•  Fínsko:		Sosiaali-ja terveyministeriö/Social-och hälsovârdsministeriet.
•  Francúzsko:	Ministêre de l’emploi et de la solidarité,
			Direction des relations du travail, Bureau CT 5.
			Ministére de l´économie, des finances et de l´industrie,
			Direction générale de l´industrie, des technologies de 
			l´information et des postes (DiGITIP) – SQUALPI.
•  Nemecko: 	Bundesministerium für Arbeit und Sozialordnung.
•  Grécko:		Ministry of Development, General Secretariat of Industry.
•  Írsko:		Department of Enterprise and Employment.
•  Taliansko:		Ministero dell Industria, del Commercio, e dell Artiginiato.
•  Luxembursko: 	Ministère du Travail (Inspection du Travail et des Mines).
•  Holandsko:	Minister van Volksgezondheid, Welzijn en Sport.
•  Portugalsko:	Under the authority of the Government of Portugal:
			Instituto Português da Qualidade.
•  Španielsko: 	Ministerio de Ciencia y Tecnología.
•  Švédsko:	Under the authority of the Government of Sweden:               (v rámci pôsobnosti švédskej vlády):
			Styrelsen för ackreditering och teknisk kontroll (SWEDAC).
•  Veľká Británia:	Department of Trade and Industry.

Slovenská republika: Úrad pre normalizáciu, metrológiu a skúšobníctvo SR

Časť III

Notifikované osoby

Európske  spoločenstvo:

Osoby , ktoré boli notifikované členskými štátmi Európskeho spoločenstva v súlade s komunitárnym právom časti I a notifikované Slovenskej republike v súlade s článkom 10 tohto protokolu. 

Slovenská republika: 

Notifikované osoby, ktoré boli autorizované Slovenskou  republikou  v súlade s právnymi predpismi Slovenskej republiky časti I a notifikované  Spoločenstvu v súlade s článkom 10 tohto protokolu. 

Časť IV

Špecifické dojednania

Ochranné opatrenia

A.	Ochranné opatrenia vzťahujúce sa na priemyselné výrobky

1.	Keď Strana prijme opatrenie neumožňujúce voľný prístup na jej trh pre priemyselné výrobky, ktoré sú  označené značkou CE a spadajú pod túto prílohu, bude o tom okamžite informovať druhú stranu s uvedením  dôvodov pre svoje rozhodnutie  a postupu ktorým bol posudzovaný nesúlad. 
2.	Strany posúdia záležitosť a poskytnuté dôkazy  a oboznámia sa navzájom s výsledkami svojich skúmaní. 
3.	V prípade dohody, Strany prijmú patričné opatrenia na zabezpečenie toho, aby    takéto výrobky neboli uvádzané na trh. 
4.	V prípade, že sa strany nedohodnú na výsledku takýchto skúmaní, záležitosť postúpia  Asociačnej rade, ktorá môže rozhodnúť o vykonaní expertízy.
5.	 Keď Asociačná rada zistí, že opatrenie je: 
neoprávnené, národný orgán príslušnej Strany, ktorá opatrenie prijala ho zruší,
oprávnené, strany prijmú primerané opatrenia na zaistenie toho, aby takéto výrobky neboli uvádzané na trh. 

B.	 Ochranné opatrenia vzťahujúce sa na harmonizované normy

1. Keď Slovenská republika usúdi, že harmonizovaná norma vzťahujúca sa na          legislatívu uvedenú v tejto prílohe nespĺňa základné požiadavky takejto legislatívy, bude o tom  informovať Asociačnú radu s uvedením dôvodov. 
2.  Asociačná rada posúdi túto záležitosť a  môže požiadať  Európske spoločenstvo, v tomto aby postupovalo  v súlade s postupom, určeným v komunitárnej legislatíve, uvedenej v prílohe.
3.	Európske spoločenstvo bude informovať Asociačnú radu a druhú Stranu o svojom postupe. 
4.    Výsledok postupu oznámi druhej Strane.

Požiadavky na elektrické zariadenie používané v určitom rozsahu napätia

Časť I
Komunitárne a vnútroštátne  právo 

Komunitárne právo:  Smernica Rady 73/23/EEC z 19. februára 1973 o aproximácii práva členských štátov vo vzťahu k elektrickým zariadeniam, ktoré sa používajú v určitom rozsahu napätia (OJ L 77, 26.03. 1973 s.29), posledne doplnené smernicou Rady 93/68/EEC z 22. júla 1993 (OJ L 220, 30.8.1993, s.1).

Vnútroštátne právo: Zákon Národnej rady SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení  niektorých zákonov (schválený 07. 09. 1999 s účinnosťou od 01. 01. 2000, Zbierka zákonov čiastka č. 113/1999) v znení zákona č. 436/2001 Z. z. (schválený 04.10.2001 s účinnosťou od 1.11.2001, Zbierka zákonov čiastka č. 178/2001).

	Zákon č. 128/2002 Z. z. Slovenskej národnej rady o štátnej kontrole vnútorného trhu vo veciach ochrany spotrebiteľa  o zmene a doplnení niektorých zákonov (schválený 15.2.2002 s účinnosťou od 01.04. 2002, Zbierka zákonov čiastka č. 56/2002).

	Zákon č. 95/2000 Z. z.  o inšpekcii práce a o zmene a doplnení niektorých zákonov (schválený 08.02.2000 s účinnosťou od 01.07.2000, Zbierka zákonov čiastka č. 43/2000) v znení zákona č. 231/2002 Z. z. (schválený 03.04.2002 s účinnosťou od 03.05.2002, Zbierka zákonov čiastka č. 99/2002).

	Nariadenie vlády SR č. 392/1999 Z. z., ktorým sa ustanovujú podrobnosti o technických požiadavkách a  postupoch posudzovania zhody pre elektrické zariadenia, ktoré sa používajú v určitom rozsahu napätia (schválené 16. 12. 1999 s účinnosťou od 01. 01. 2000, Zbierka zákonov č. 157/1999) v znení nariadenia vlády č.149/2002 Z. z. (schválené 13.03.2002 s účinnosťou od 01.04.2002, Zbierka zákonov č. 62/2002) a v znení nariadenia vlády č.303/2002 Z. z. (schválené 05.06.2002 s účinnosťou od 01.07.2002, Zbierka zákonov čiastka č. 131/2002).     

	

Časť II

 Notifikujúce orgány

Európske  spoločenstvá :

•  Rakúsko:		Bundesministerium für Wirtschaft und Arbeit.
•  Belgicko:	Ministère des Affaires Economiques/Ministerie van Economische
			Zaken.
•  Dánsko:		Boligministeriet.
•  Fínsko:	Kauppa-ja teollisuusministeriô/Handels-och industriministeriet.
•  Francúzsko:	Ministére de l´Économie, des Finances et de l´Industrie,
			Direction générale de l´industrie, des technologies de 
			l´information et des postes (DiGITIP) – SQUALPI.
•  Nemecko: 	Bundesministerium für Arbeit und Sozialordnung.
•  Grécko:		Ministry of Development, General Secretariat of Industry.
•  Írsko:		Department of Enterprise and Employment.
•  Taliansko:		Ministero dell´Industria, del Commercio, e dell´Artigianato.
•  Luxembursko: 	Ministère de l´Economie – Service de l´Energie de l´Etat. Ministère du Travail (Inspection du Travail et des Mines).
•  Holandsko:	Minister van Volksgezondheid, Welzijn en Sport (spotrebný tovar).
Minister van Sociale Zanken en Werkgelegenheid (ostatné).
•  Portugalsko:	Under the authority of the Government of Portugal:
			Instituto Português da Qualidade.
•  Španielsko: 	Ministerio de Ciencia y Tecnología.
•  Švédsko:	Under the authority of the Government of Sweden:               (v rámci pôsobnosti švédskej vlády):
			Styrelsen för ackreditering och teknisk kontroll (SWEDAC).
•  Veľká Británia:	Department of Trade and Industry.

Slovenská republika: Úrad pre normalizáciu, metrológiu a skúšobníctvo SR.

Časť III

Notifikované osoby

Európske  spoločenstvo:

Osoby , ktoré boli notifikované členskými štátmi Európskeho spoločenstva v súlade s komunitárnym právom časti I a notifikované Slovenskej republike v súlade s článkom 10 tohoto protokolu. 

Slovenská republika: 

Notifikované osoby, ktoré boli autorizované Slovenskou  republikou  v súlade s právnymi predpismi Slovenskej republiky časti I a notifikované  Spoločenstvu v súlade s článkom 10 tohoto protokolu. 

Časť IV

Špecifické dojednania

Ochranné opatrenia

A. Ochranné opatrenia vzťahujúce sa na priemyselné výrobky

1.  Keď Strana prijme opatrenie neumožňujúce voľný prístup na jej trh pre priemyselné výrobky, ktoré sú  označené značkou CE a spadajú pod túto prílohu, bude o tom okamžite informovať druhú stranu s uvedením  dôvodov pre svoje rozhodnutie  a postupu ktorým bol posudzovaný nesúlad. 
2.  Strany posúdia záležitosť a poskytnuté dôkazy  a oboznámia sa navzájom s výsledkami svojich skúmaní. 
3.  V prípade dohody, Strany prijmú patričné opatrenia na zabezpečenie toho, aby takéto výrobky neboli uvádzané na trh. 
4.	V prípade, že sa strany nedohodnú na výsledku takýchto skúmaní, záležitosť postúpia  Asociačnej  rade, ktorá môže rozhodnúť o vykonaní expertízy.
5.	Keď Asociačná rada zistí, že opatrenie je: 
a)  neoprávnené, národný orgán príslušnej Strany, ktorá opatrenie prijala ho zruší,
b) oprávnené, strany prijmú primerané opatrenia na zaistenie toho, aby takéto výrobky neboli uvádzané na trh. 

B.	Ochranné opatrenia vzťahujúce sa na harmonizované normy 

1.	Keď Slovenská republika usúdi, že harmonizovaná norma vzťahujúca sa na legislatívu uvedenú v tejto prílohe nespĺňa základné požiadavky takejto legislatívy, bude o tom  informovať Asociačnú radu s uvedením dôvodov. 
2.	Asociačná rada posúdi túto záležitosť a  môže požiadať  Európske spoločenstvo, aby postupovalo  v súlade s postupom, určeným v komunitárnej legislatíve, uvedenej v tejto prílohe.
3.	Európske spoločenstvo bude informovať Asociačnú radu a druhú Stranu o svojom postupe. 
4.	Výsledok postupu  oznámi druhej Strane.   

Elektromagnetická kompatibilita

Časť I
Komunitárne a vnútroštátne  právo 

Komunitárne právo:  Smernica Rady 89/336/EEC z 3. mája 1989 o aproximácii práva členských štátov vo vzťahu k elektromagnetickej kompatibilite (OJ L 139, 23.05. 1989 s.19), posledne doplnené smernicou Rady 93/68/EEC z 22. júla 1993 (OJ L 220, 30.8.1993, s.1).

Vnútroštátne  právo: Zákon Národnej rady SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení  niektorých zákonov (schválený 07. 09. 1999 s účinnosťou od 01. 01. 2000, Zbierka zákonov čiastka č. 113/1999) v znení zákona č. 436/2001 Z. z. (schválený 04.10.2001 s účinnosťou od 1.11.2001, Zbierka zákonov čiastka č. 178/2001).

                           Zákon č. 128/2002 Z. z. Slovenskej národnej rady o štátnej kontrole vnútorného trhu vo veciach ochrany spotrebiteľa  o zmene a doplnení niektorých zákonov (schválený 15.2.2002 s účinnosťou od 01.04. 2002, Zbierka zákonov čiastka č. 56/2002).

	Zákon č. 95/2000 Z. z.  o inšpekcii práce a o zmene a doplnení niektorých zákonov (schválený 08.02.2000 s účinnosťou od 01.07.2000, Zbierka zákonov čiastka č. 43/2000) v znení zákona č. 231/2002 Z. z. (schválený 03.04.2002 s účinnosťou od 03.05.2002, Zbierka zákonov čiastka č. 99/2002).

	Nariadenie vlády SR č. 394/1999 Z. z., ktorým sa ustanovujú podrobnosti o  technických požiadavkách na výrobky z hľadiska elektromagnetickej kompatibility (schválené 16. 12. 1999 s účinnosťou od 01. 01. 2000, Zbierka zákonov č. 157/1999) v znení nariadenia vlády č. 159/2002 Z. z. (schválené 13.03.2002 s účinnosťou od 01.04.2002, Zbierka zákonov č. 65/2002) a v znení nariadenia vlády č.301/2002 Z. z. (schválené 05.06.2002 s účinnosťou od 01.07.2002, Zbierka zákonov čiastka č. 131/2002).

Časť II

 Notifikujúce orgány

Európske  spoločenstvá :

•  Rakúsko:		Bundesministerium für Wirtschaft und Arbeit.
•  Belgicko:		Ministère des Affaires Economiques/Ministerie Economische
			Zaken.
•  Dánsko:		Telestyrelsen.
•  Fínsko:	Kauppa-ja teollisuusministeriô/Handels-och industriministeriet.
			Pre EMC aspekty telekomunikačných a rádiových zariadení:
			Liikenne-ja viestintäministeriô/Kommunikationsministeriet.
•  Francúzsko:	Ministére de l´Économie, des Finances et de l´Industrie,
			Direction générale de l´industrie, des technologies de 
			l´information et des postes (DiGITIP) – SQUALPI.
•  Nemecko: 	Bundesministerium für Wirtschaft und Technologie.
•  Grécko:		Ministry of Development, General Secretariat of Industry.
•  Írsko:		Department of Enterprise and Employment.
•  Taliansko:		Ministero dell´Industria, del Commercio, e dell´Artigianato.
•  Luxembursko: 	Ministère de l´Economie – Service de l´Energie de l´Etat. 
•  Holandsko:	Minister van Verkeer en Waterstaat.
•  Portugalsko:	Under the authority of the Government of Portugal:
			Instituto Português da Qualidade.
•  Španielsko: 	Ministerio de Ciencia y Tecnología.
•  Švédsko:	Under the authority of the Government of Sweden:               (v rámci pôsobnosti švédskej vlády):
			Styrelsen för ackreditering och teknisk kontroll (SWEDAC).
•  Veľká Británia:	Department of Trade and Industry.

Slovenská republika: Úrad pre normalizáciu, metrológiu a skúšobníctvo SR.

Časť III

Notifikované osoby

Európske  spoločenstvo:

Osoby , ktoré boli notifikované členskými štátmi Európskeho spoločenstva v súlade s komunitárnym právom časti I a notifikované Slovenskej republike v súlade s článkom 10 tohto protokolu. 

Slovenská republika: 

Notifikované osoby, ktoré boli autorizované Slovenskou  republikou  v súlade so slovenskou  národnou legislatívou časti I a notifikované  Spoločenstvu v súlade s článkom 10 tohto protokolu. 

Časť IV

Špecifické dojednania

Ochranné opatrenia

A. Ochranné opatrenia vzťahujúce sa na priemyselné výrobky

1. Keď Strana prijme opatrenie neumožňujúce voľný prístup na jej trh pre priemyselné výrobky, ktoré sú  označené značkou CE a spadajú pod túto prílohu, bude o tom okamžite informovať druhú stranu s uvedením  dôvodov pre svoje rozhodnutie  a postupu ktorým bol posudzovaný nesúlad. 
2. Strany posúdia záležitosť a poskytnuté dôkazy  a oboznámia sa navzájom s výsledkami svojich skúmaní. 
3.  V prípade dohody, Strany prijmú patričné opatrenia na zabezpečenie toho, aby takéto výrobky neboli uvádzané na trh. 
4.  V prípade, že sa strany nedohodnú na výsledku takýchto skúmaní, záležitosť    postúpia  Asociačnej  rade, ktorá môže rozhodnúť o vykonaní expertízy.
5.	Keď Asociačná rada zistí, že opatrenie je: 
a)  neoprávnené, národný orgán príslušnej Strany, ktorá opatrenie prijala ho zruší,
b) oprávnené, strany prijmú primerané opatrenia na zaistenie toho, aby takéto výrobky neboli uvádzané na trh. 

B.	Ochranné opatrenia vzťahujúce sa na harmonizované normy

1.	Keď Slovenská republika usúdi, že harmonizovaná norma vzťahujúca sa na legislatívu uvedenú v tejto prílohe nespĺňa základné požiadavky takejto legislatívy, bude o tom  informovať Asociačnú radu s uvedením dôvodov. 
2.	Asociačná rada posúdi túto záležitosť a  môže požiadať  Európske spoločenstvo, aby postupovalo  v súlade s postupom, určeným v komunitárnej legislatíve, uvedenej v tejto prílohe.
3.	 Európske spoločenstvo bude informovať Asociačnú radu a druhú Stranu o svojom postupe. 
4.	 Výsledok postupu  oznámi druhej Strane.   

Zariadenia a ochranné systémy určené na použitie
v prostredí s nebezpečenstvom výbuchu

Časť I
Komunitárne a vnútroštátne  právo 

Komunitárne právo:  Smernica Európskeho parlamentu a Rady 94/9/EC z 23. marca 1994 o aproximácii práva členských štátov vo vzťahu k  zariadeniam a  ochranným systémom určeným na použitie v prostredí s nebezpečenstvom výbuchu (OJ L 100, 19.04.1994, s.1).

Vnútroštátne  právo: Zákon Národnej rady SR č. 264/1999 Z. z.  o technických požiadavkách na výrobky a o posudzovaní zhody a o zmene a doplnení  niektorých zákonov (schválený 07. 09. 1999 s účinnosťou od 01. 01. 2000, Zbierka zákonov čiastka č. 113/1999) v znení zákona č. 436/2001 Z. z. (schválený 04.10.2001 s účinnosťou od 1.11.2001, Zbierka zákonov čiastka č. 178/2001).

	Zákon č. 128/2002 Z. z. Slovenskej národnej rady o štátnej kontrole vnútorného trhu vo veciach ochrany spotrebiteľa  o zmene a doplnení niektorých zákonov (schválený 15.02.2002 s účinnosťou od 01.04. 2002, Zbierka zákonov čiastka č. 56/2002).

	Zákon č. 95/2000 Z. z.  o inšpekcii práce a o zmene a doplnení niektorých zákonov (schválený 08.02.2000 s účinnosťou od 01.07.2000, Zbierka zákonov čiastka č. 43/2000) v znení zákona č. 231/2002 Z. z. (schválený 03.04.2002 s účinnosťou od 03.05.2002, Zbierka zákonov čiastka č. 99/2002).

	Nariadenie vlády SR č. 117/2001 Z. z., ktorým sa ustanovujú podrobnosti o  technických požiadavkách a  postupoch posudzovania zhody zariadení a ochranných systémov určených na použitie v prostredí s nebezpečenstvom výbuchu (schválené 28. 03. 2001 s účinnosťou od 01. 04. 2001, Zbierka zákonov čiastka č. 48/2001) a v znení nariadenia vlády č.296/2002 Z. z. (schválené 05.06.2002 s účinnosťou od 01.07.2002, Zbierka zákonov čiastka č. 130/2002).

	

Časť II

 Notifikujúce orgány

Európske  spoločenstvá :

•  Rakúsko:		Bundesministerium für Wirtschaft und Arbeit.
•  Belgicko:		Ministère des Affaires Economiques/Ministerie Economische
			Zaken.
•  Dánsko:		Elektricitetsradet.
•  Fínsko:	Kauppa-ja teollisuusministeriô/Handels-och industriministeriet.
			Pre EMC aspekty telekomunikačných a rádiových zariadení:
			Liikenne-ja viestintäministeriô/Kommunikationsministeriet.
•  Francúzsko:	Ministére de l´Économie, des Finances et de l´Industrie,
Direction de l´Action Régionale et de la Petite et Moyenne Industrie (DARPMI), Sous-direction de la sécurité industrielle
•  Nemecko: 	Bundesministerium für Arbeit und Sozialordnung.
•  Grécko:		Ministry of Development, General Secretariat of Industry.
•  Írsko:		Department of Enterprise and Employment.
•  Taliansko:		Ministero dell´Industria, del Commercio, e dell´Artigianato.
•  Luxembursko: 	Ministère de l´Economie – Service de l´Energie de l´Etat. 
•  Holandsko:	Ministerie van Sociale Zaken en Werkgelegenheid.
•  Portugalsko:	Under the authority of the Government of Portugal:
			Instituto Português da Qualidade.
•  Španielsko: 	Ministerio de Ciencia y Tecnología.
•  Švédsko:	Under the authority of the Government of Sweden:               (v rámci pôsobnosti švédskej vlády):
			Styrelsen för ackreditering och teknisk kontroll (SWEDAC).
•  Veľká Británia:	Department of Trade and Industry.

Slovenská republika: Úrad pre normalizáciu, metrológiu a skúšobníctvo SR.

Časť III

Notifikované osoby

Európske  spoločenstvá:

Osoby , ktoré boli notifikované členskými štátmi Európskeho spoločenstva v súlade s komunitárnym právom časti I a notifikované Slovenskej republike v súlade s článkom 10 tohto protokolu. 

Slovenská republika: 

Notifikované osoby, ktoré boli autorizované Slovenskou  republikou  v súlade s právnymi predpismi Slovenskej republiky časti I a notifikované  Spoločenstvu v súlade s článkom 10 tohto protokolu. 

Časť IV

Špecifické dojednania

1. Prechodné ustanovenia

Certifikáty vydané členskými štátmi v súlade so smernicami 76/117/EEC, 79/196/EEC a 82/130/EEC budú uznané ako dôkaz posúdenia zhody podľa § 33 ods. 1 a 2 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov. Na základe týchto certifikátov, dovozca daných výrobkov do Slovenskej republiky vydá vyhlásenie o zhode odpovedajúceho výrobku s príslušnými požiadavkami uvedenými v tomto odseku.

2. Ochranné opatrenia 

A. Ochranné opatrenia vzťahujúce sa na priemyselné výrobky

1. Keď Strana prijme opatrenie neumožňujúce voľný prístup na jej trh pre priemyselné výrobky, ktoré sú  označené značkou CE a spadajú pod túto prílohu, bude o tom okamžite informovať druhú stranu s uvedením  dôvodov pre svoje rozhodnutie  a postupu ktorým bol posudzovaný nesúlad. 
2. Strany posúdia záležitosť a poskytnuté dôkazy  a oboznámia sa navzájom s výsledkami svojich skúmaní. 
3.  V prípade dohody, Strany prijmú patričné opatrenia na zabezpečenie toho, aby takéto výrobky neboli uvádzané na trh. 
4.  V prípade, že sa strany nedohodnú na výsledku takýchto skúmaní, záležitosť    postúpia  Asociačnej rade, ktorá môže rozhodnúť o vykonaní expertízy.
5.	Keď Asociačná rada zistí, že opatrenie je: 
a)  neoprávnené, národný orgán príslušnej Strany, ktorá opatrenie prijala ho zruší,
b) oprávnené, strany prijmú primerané opatrenia na zaistenie toho, aby takéto výrobky neboli uvádzané na trh. 

B. Ochranné opatrenia vzťahujúce sa na harmonizované normy. 

1. Keď Slovenská republika usúdi, že harmonizovaná norma vzťahujúca sa na legislatívu uvedenú v tejto prílohe nespĺňa základné požiadavky takejto legislatívy, bude o tom  informovať Asociačnú radu s uvedením dôvodov. 
2. Asociačná rada posúdi túto záležitosť a  môže požiadať  Európske spoločenstvo, aby postupovalo  v súlade s postupom, určeným v komunitárnej legislatíve, uvedenej v tejto prílohe.
3. Európske spoločenstvo bude informovať Asociačnú radu a druhú Stranu o svojom postupe. 
4. Výsledok postupu  oznámi druhej Strane.